Alfredo Trombetti
Alfredo Trombetti (16. jaanuar 1866 Bologna – 5. juuli 1929 Veneetsia) oli itaalia keeleteadlane, kes tegutses 20. sajandi alguses. 1904. aastast oli ta Bologna ülikooli semiidi keelte professor ja 1912. aastast üldkeeleteaduse professor. Ta oli Itaalia teaduste akadeemia Accademia dei Lincei liige. Ta on tuntud oma teooriaga keelte monogeneesist, mille ta esitas 1905. aastal ilmunud teoses "L'unità d'origine del linguaggio".